P6_TA(2005)0249

Ülemäärast eelarvepuudujääki puudutavate statistiliste andmete kvaliteet *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 3605/93 seoses statistiliste andmete kvaliteediga ülemäärase eelarvepuudujäägi menetluse raames (KOM(2005)0071 - C6-0108/2005 - 2005/0013(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0071) [1];

- võttes arvesse Euroopa Ühenduse asutamislepingu artikli 104 lõike 14 kolmandat taanet, mille alusel nõukogu konsulteeris Euroopa Parlamendiga (C6-0108/2005);

- võttes arvesse kodukorra artiklit 51;

- võttes arvesse majandus- ja rahanduskomisjoni raportit (A6-0181/2005),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt vastu võetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

PÕHJENDUS 2

(2) Komisjoni rolli statistikaasutusena täidab selles kontekstis komisjoni nimel Eurostat. Komisjoni talitusena, kes vastutab komisjoni kohustuseks olevate ühenduse statistika koostamisega seotud ülesannete täitmise eest, peab Eurostat tegutsema erapooletuse, usaldusväärsuse, asjakohasuse, kulutasuvuse, statistilise konfidentsiaalsuse ja läbipaistvuse põhimõtete kohaselt, nagu on sätestatud komisjoni 21. aprilli 1997 otsuses Eurostati ülesannete kohta ühenduse statistika koostamisel. | (2) Komisjoni rolli statistikaasutusena täidab selles kontekstis komisjoni nimel Eurostat. Komisjoni talitusena, kes vastutab komisjoni kohustuseks olevate ühenduse statistika koostamisega seotud ülesannete täitmise eest, peab Eurostat tegutsema erapooletuse, usaldusväärsuse, asjakohasuse, kulutasuvuse, statistilise konfidentsiaalsuse ja läbipaistvuse põhimõtete kohaselt, nagu on sätestatud komisjoni 21. aprilli 1997 otsuses Eurostati ülesannete kohta ühenduse statistika koostamisel. Euroopa statistika tegevusjuhis, mis töötatakse välja koos riiklike statistikaametite ja Eurostatiga, peaks parandama erialase sõltumatuse põhimõtteid, vahendite piisavust ja statistiliste andmete kvaliteeti. |

Muudatusettepanek 2

PÕHJENDUS 5

(5) Usaldus eelarvealase järelevalve vastu sõltub olulisel määral usaldusväärsest eelarvestatistikast. Äärmiselt oluline on määruse (EÜ) nr 3605/93 kohaselt liikmesriikide esitatud andmete ja protokolli kohaselt komisjoni poolt nõukogule esitatud andmete kõrge kvaliteet. | (5) Usaldus eelarvealase järelevalve vastu sõltub olulisel määral usaldusväärsest eelarvestatistikast. Äärmiselt oluline on määruse (EÜ) nr 3605/93 kohaselt liikmesriikide esitatud andmete ja protokolli kohaselt komisjoni poolt nõukogule esitatud andmete kõrge kvaliteet. Sellega seoses tuleks Euroopa Ülemkogu 22. ja 23. märtsi 2005. aasta Brüsseli kohtumisel kinnitatud majandus- ja rahandusministrite 20. märtsi 2005. aasta kohtumise aruande punktid 1.5, 1.6 ja 1.7 ning ÜRO majandus- ja sotsiaalosakonna statistikatalituse ametliku statistika peamised põhimõtted võtta aluseks nõutud kõrgekvaliteedilistele standarditele vastamisel. |

Muudatusettepanek 3

PÕHJENDUS 9

(9) Komisjoni ning liikmesriikide statistikaasutuste vahel tuleb luua püsiv dialoog, et tagada nii liikmesriikide esitatud tegelike andmete kui ka nende aluseks olevate valitsemissektori arvepidamise andmete kvaliteeti. Selleks võib komisjon regulaarselt korraldada nii külastusi dialoogi pidamiseks kui ka põhjalikke kontrollkülastusi, parandades sel moel esitatud andmete kontrolli ning tagades püsiva kindluse andmete kvaliteedi osas. Liikmesriigid peavad võimaldama komisjonile viivitamatu juurdepääsu teabele. | (9) Komisjoni ning liikmesriikide statistikaasutuste vahel tuleb luua püsiv dialoog, et tagada nii liikmesriikide esitatud tegelike andmete kui ka nende aluseks olevate valitsemissektori arvepidamise andmete kvaliteeti. Selleks võib komisjon regulaarselt korraldada nii külastusi dialoogi pidamiseks kui ka põhjalikke kontrollkülastusi, parandades sel moel esitatud andmete kontrolli ning tagades püsiva kindluse andmete kvaliteedi osas. Liikmesriigid peavad võimaldama komisjonile viivitamatu juurdepääsu teabele. Komisjon peaks regulaarselt teavitama Euroopa Parlamenti ja nõukogu Euroopa Liidus statistika kvaliteedi parandamise kavast ja elluviimisest. |

Muudatusettepanek 5

ARTIKLI 1 PUNKT 2Artikli 7 lõige 2 a (uus) (määrus (EÜ) nr 3605/93)

| 2 a. Juhul, kui kavandatud valitsemissektori eelarve puudujäägi ning valitsemissektori võla arvnäitajad või nende parandused ei arvesta "üldiste väliste oletustega", mille komisjon avalikustas seoses majandus- ja eelarvepoliitika koordineerimisega, mille eesmärk oli võrrelda liikmesriike, peavad liikmesriigid põhjalikult selgitama lahknevuste põhjusi ning arvutama erinevatest prognoosidest tuleneva vahe. |

Muudatusettepanek 6

ARTIKLI 1 PUNKT 3Artikli 9 lõige 1 (määrus (EÜ) nr 3605/93)

1. Komisjon (Eurostat) hindab nii liikmesriikide esitatud tegelike andmete kui ka nende aluseks olnud valitsemissektori arvepidamise andmete kvaliteeti. Tegelike andmete kvaliteedi all mõeldakse seda, et andmed on arvepidamiseeskirjade kohased, täielikud, usaldusväärsed, ajakohased ning järjekindlad. | 1. Komisjon (Eurostat) hindab regulaarselt nii liikmesriikide esitatud tegelike andmete kui ka nende aluseks olnud valitsemissektori arvepidamise andmete kvaliteeti. Tegelike andmete kvaliteedi all mõeldakse seda, et andmed on Euroopa arvepidamissüsteemi 1995 (ESA 95) standardite kohased, täielikud, usaldusväärsed, võrreldavad, ajakohased ning järjekindlad. |

Muudatusettepanek 7

ARTIKKEL 1 PUNKT 3Artikli 9 lõige 2 a (uus) (määrus (EÜ) nr 3605/93)

| 2 a. Komisjon (Eurostat) teavitab regulaarselt Euroopa Parlamenti ja nõukogu liikmesriikide esitatud tegelike andmete kvaliteedist ning statistika kvaliteedi üleeuroopaliste miinimumstandarditega seotud arengutest. |

Muudatusettepanek 8

ARTIKLI 1 PUNKT 3Artikli 12 lõige 1 (määrus (EÜ) nr 3605/93)

Komisjon (Eurostat) kindlustab püsiva dialoogi liikmesriikide statistikaasutustega. Selleks viib komisjon (Eurostat) kõikides liikmesriikides korrapäraselt läbi külastusi dialoogi pidamiseks ja põhjalikke kontrollkülastusi. | Komisjon (Eurostat) kindlustab püsiva dialoogi liikmesriikide statistikaasutustega. Selleks viib komisjon (Eurostat) kõikides liikmesriikides korrapäraselt läbi külastusi dialoogi pidamiseks; samuti võib ta korraldada põhjalikke kontrollkülastusi kooskõlas määrusega (EÜ) nr 322/97. Dialoogkülastused viiakse läbi vastavalt liikmesriikide ja komisjoni (Eurostat) vahel kokku lepitud ajakavale. Võimalusel toimuvad dialoogkülastused samaaegselt kõikides liikmesriikides aastaaruande alusel, mis käsitleb statistiliste andmete kohandamise hindamist ja selle valdkonna perspektiive. |

Muudatusettepanek 9

ARTIKLI 1 PUNKT 3Artikli 12 lõige 2 (määrus (EÜ) nr 3605/93)

Külastused dialoogi pidamiseks on ette nähtud selleks, et kontrollida esitatud andmeid, uurida metoodilisi küsimusi ja hinnata vastavust arvepidamiseeskirjadele. Põhjalikud kontrollkülastused on ette nähtud selleks, et kontrollida protsesse ja arvepidamise andmeid, mis on esitatud andmete aluseks, ning selleks, et teha üksikasjalikke järeldusi selle kohta, kas andmed on arvepidamiseeskirjade kohased, täielikud, usaldusväärsed, ajakohased ning järjekindlad. | Külastused dialoogi pidamiseks on ette nähtud selleks, et kontrollida esitatud andmeid, uurida metoodilisi küsimusi ja hinnata vastavust arvepidamiseeskirjadele. Dialoogi pidamiseks ettenähtud külastuste tulemustest teavitatakse vähemalt riiklikke statistikaasutusi. Põhjalikud kontrollkülastused on ette nähtud selleks, et kontrollida protsesse ja arvepidamise andmeid, mis on esitatud andmete aluseks, ning selleks, et teha üksikasjalikke järeldusi selle kohta, kas andmed on arvepidamiseeskirjade kohased, täielikud, usaldusväärsed, ajakohased ning järjekindlad; põhjalike kontrollkülastuste läbiviimise otsustab komisjon (Eurostat) juhul, kui edastatud andmete täpsuses või ühtluses on märkimisväärseid kahtlus ning nagu kavas ette nähtud. |

Muudatusettepanek 10

ARTIKLI 1 PUNKT 3Artikli 13 lõige 1 (määrus (EÜ) nr 3605/93)

1. Liikmesriikides toimuvatel põhjalikel kontrollkülastustel võivad komisjoni (Eurostati) abistada eksperdid peamiselt teistest liikmesriikidest, kontrollimise kohaks oleva liikmesriigi valitsemissektori arvepidamise kontrolli eest operatiivselt vastutavatest siseriiklikest ametiasutustest ning muudest komisjoni talitustest. | 1. Liikmesriikides toimuvatel põhjalikel kontrollkülastustel võivad komisjoni (Eurostati) abistada eksperdid teistest liikmesriikidest, kes on riiklike statistikaasutuste ametnikud, või erijuhtudel muud kontrollimise kohaks oleva liikmesriigi valitsemissektori arvepidamise kontrolli eest operatiivselt vastutavad siseriiklikud ametiasutused või muud komisjoni talitused, külastatud liikmesriigi ja komisjoni (Eurostat) vahelise kokkuleppe alusel. |

Muudatusettepanek 11

ARTIKKEL 1 PUNKT 3Artikli 13 lõige 1 a (uus) (määrus (EÜ) nr 3605/93)

| 1 a. Eurostatil on ühenduse ametiasutuste hulgas peamine roll statistiliste andmete kvaliteedi jälgimisel. Siiski peab Eurostat järgima kontrolli ettevalmistamisel teiste pädevate ühenduse ametiasutustega suhtlemisel kontakteerumise ja küsitluste läbiviimise sisekorda ning peab koos nende asutustega pärast kontrollkülastuse lõppemist otsuse tegemise menetluse käigus võtma vastu otsuse. |

Muudatusettepanek 12

ARTIKLI 1 PUNKT 3Artikkel 14 (määrus (EÜ) nr 3605/93)

Komisjon (Eurostat) esitab majandus- ja rahanduskomiteele aruanded, mis käsitlevad järeldusi dialoogkülastuste ja põhjalike kontrollkülastuste kohta. Nimetatud aruanded avalikustatakse. | Komisjon (Eurostat) esitab majandus- ja rahanduskomiteele aruanded, mis käsitlevad järeldusi dialoogkülastuste kohta. Komisjon esitab Euroopa Parlamendile ja nõukogule ja põhjalike kontrollkülastuste aruanded. Nimetatud aruanded avalikustatakse. |

Muudatusettepanek 13

ARTIKKEL 1 PUNKT 3Artikli 16 lõige 2 a (uus) (määrus (EÜ) nr 3605/93)

| 2 a. Komisjon (Eurostat) teavitab Euroopa Parlamenti ja nõukogu muudetud andmetest ning muutmise põhjustest. |

[1] ELTs seni avaldamata.

--------------------------------------------------